Koha (skikk)

Koha er en maorisk skikk fra New Zealand som kan oversettes med gave, presang, offer, donasjon eller bidrag.

Tradisjonell bruk
Koha er et eksempel på den gjensidigheten som er et fellestrekk i mye av maorisk tradisjon, og innebærer ofte at besøkende gir en gave til en samlingsplass, eller marae. Tradisjonelt har dette vært i form av mat, men også verdigjenstander, og i moderne tider penger, gis også som koha.

Koha gjenspeiler både giverens og mottakerens åndelige livskraft, mana. Den gjenspeiler både hva giveren er i stand til å gi, og aktelsen man har for personen man gir gaven til. Den spiller derfor en viktig rolle i å holde gode relasjoner, og tas på stort alvor. Misforståelser omkring dette kan bli oppfattet som fornærmende.

Referanser

Polynesia
Urfolk i Oseania
Newzealandsk kultur
Maorier